**Κόνιτσα 23/06/2021**

**ΔΕΛΤΙΟ ΤΥΠΟΥ**

Αγώνας Ορεινού Τρεξίματος στο Πληκάτι Κόνιτσας - 3ος  Grammos Mountain Run 2021.

Την Κυριακή 20 Ιουνίου 2021 διοργανώθηκε με μεγάλη επιτυχία και με τη συμμετοχή σαράντα επτά (47) αθλητών για τρίτη φορά από τον Μορφωτικό Σύλλογο Πληκατίου «Ο Γράμμος», ο αγώνας ορεινού τρεξίματος “Grammos Mountain Run” στο Πληκάτι, που απέχει σαράντα τρία χιλιόμετρα από την Κόνιτσα.

Πρόκειται για έναν αγώνα 21 χιλιομέτρων με μια απαιτητική διαδρομή στην οροσειρά του Γράμμου στην κατάφυτη περιοχή των Μαστοροχωρίων Κόνιτσας.

Στον αγώνα παρευρέθηκε εκτός του Δημάρχου που έδωσε το εναρκτήριο λάκτισμα και η Δημοτική Σύμβουλος κυρία Κατερίνα Δημάρατου.

Ο Δήμαρχος Κόνιτσας συνεχάρη τον Πρόεδρο του Μορφωτικού Συλλόγου Πληκατίου κ. Απόστολο Παπανώτη και γενικά τους διοργανωτές για την εξαιρετική πρωτοβουλία και την άρτια οργάνωση, καθώς και τους συμμετέχοντες στον αγώνα και ευχήθηκε κάθε χρόνο να ενισχύεται η προσπάθεια, να προβάλλεται περισσότερο το τουριστικό προϊόν της περιοχής μας και να απολαμβάνουν όλο και περισσότεροι αθλητές την μοναδική αυτή εμπειρία που προσφέρεται. Ο Δήμος θα είναι πάντοτε αρωγός σε ό,τι χρειαστούν.

Από το Γραφείο Δημάρχου